STS: În anul 2021, s-au efectuat cele mai puține apeluri non-urgente de când a fost introdus numărul 112.
Anul 2021 a înregistrat cele mai puține apeluri non-urgente de când numărul 112 a fost introdus. Cele mai multe apeluri s-au înregistrat pe data de 18 octombrie 2021. În luna octombrie s-au efectuat cele mai multe apeluri din cauza COVID-19.
Anul 2021 a fost anul în care s-au înregistrat cele mai puține apeluri non-urgente de când numărul 112 a fost introdus. Numărul apelurilor care nu au reprezentat o urgență a fost mult mai mic în comparație cu cele din anii trecuți.Între anii 2004 și 2005, numărul apelurilor non-urgente a fost de 90%. În anul 2021, doar 40,73% dintre apeluri nu au avut nevoie de o intervenție urgentă.În decursul anului 2021, 10.337.426 de apeluri au fost preluate de către operatorii STS. Numărul a fost cu 102.831 de cazuri mai mare decât cele din anul precedent. Dintre cazurile înregistrate, 6.127.023 (aproape 60%) au reprezentat urgențe reale ce au implicat o intervenție din partea agenților specializați: Ambulanţă, ISU-SMURD, Poliţie, Jandarmerie, Salvamont.Câte apeluri au fost non-urgenteRestul de 4,2 milioane de apeluri au reprezentat: farse, apeluri injurioase, apeluri efectuate din greșeală, solicitări de informații.Serviciul de Ambulanță a primit, în anul 2021, 51,23 % dintre apelurile înregistrate. În continuare, Poliția a intervenit în 22,60% din cazuri, iar ISU-SMURD în 19,03 % din cazuri. În continuare, Jandarmeria a acționat în doar 4,44% din cazuri, în timp ce 2,69% dintre apeluri au fost direcționate către alte agenții.Mai mult decât atât, județele care au înregistrat cele mai numeroase urgențe sunt: Cluj (70,62%), Timiş (69,94%) şi Bucureşti-Ilfov (68,20%). De asemenea, județele cu cele mai multe apeluri non-urgente au fost: Gorj (62,41%), Mureş (58,64%) şi Covasna (56,42%). Procentele au fost raportate la numărul total.Cel mai mare număr de apeluri s-a înregistrat pe data de 18 octombrie 2021, 57.797. Dintre acestea, 11.272 de apeluri au fost legate de infecțiile cu Coronavirus. În ceea ce privește Serviciul de Urgență, anul trecut au fost înregistrate 929.915 de apeluri din cauza COVID-19.Cele mai multe apeluri legate de infecția cu noul Coronavirus au avut loc în luna octombrie. În cele 31 de zile, au fost înregistrate peste 247.000 de mii de solicitări în România, cu aproximativ 8.000 de apeluri pe zi.